Linas Kleiza

Linas Kleiza (g. 1985 m. sausio 3 d. Kaune) – Lietuvos krepšinio veikėjas, buvęs krepšininkas. Žaidė sunkiojo krašto puolėjo bei lengvojo krašto puolėjo pozicijose. 2017-2020 m. Vilniaus „Ryto“ klubo bendrasavininkas, viceprezidentas ir klubo sporto direktorius.

 Biografija 

L. Kleizos karjera prasidėjo JAV krikščioniškoje Montrouzo vidurinėje mokykloje. Po 2002–2003 m. sezono krepšininkas mokyklą baigė, o su Lietuvos jaunių rinktine Pasaulio jaunių pirmenybėse užėmė antrąją vietą. L. Kleiza pateko į geriausių žaidėjų penketą. Tais pačiais metais jis tapo Misūrio universiteto žaidėju. 2005 vykusioje NBA naujokų biržoje buvo pašauktas 27 numeriu Portlando „Trail Blazers“ komandos, po apsikeitimo žaidėjas perėjo į Denverio „Nuggets“.https://mutigers.com/news/2005/6/28/Linas_Kleiza_a_Denver_Nugget_after_Trade_Following_the_First_Round_of_the_NBA_Draft 2006 m. Pasaulio krepšinio čempionate Japonijoje su rinktine užėmė 7 vietą.

2006–2007 m. sezonas krepšininkui iš pradžių nebuvo labai sėkmingas, tačiau dėl muštynių 15 rungtynių diskvalifikavus komandos lyderį Carmelo Anthony ir kiek trumpesniam laikotarpiui J. R. Smith’ą, Linas Kleiza gavęs daugiau žaidybinio laiko įsižaidė ir tapo svarbiu komandos žaidėju. Denverio „Nuggets“ ekipos treneris Dž. Karlas apie lietuvį pasakė: „Jis vienas geriausių jaunųjų profesionalų, kuriuos kada nors treniravau“.

Krepšininkas pasiekė savo asmeninį rezultatyvumo rekordą (41 taškas) NBA 2008 m. sausio 17 d. Denveryje prieš Utah „Jazz“ klubą, 6 taškais pagerindamas iki tol Žydrūnui Ilgauskui ir Šarūnui Marčiulioniui priklausantį lietuvio rezultatyvumo rekordą (35 taškai). Kleiza aikštėje praleido 41 min 40 s, per šį laiką pataikė 9 dvitaškius iš 13, 4 tritaškius iš 8 ir 11 baudų metimų iš 14. Jis taip pat atkovojo 9 kamuolius, atliko 2 rezultatyvius perdavimus ir 1 kartą kamuolį perėmė iš varžovų.

2009 m. rugpjūčio mėn. pasirašė dvejų metų sutartį su Pirėjo „Olympiacos“ klubu.https://www.denverpost.com/2009/08/10/ex-nuggets-forward-kleiza-joining-greek-team/ Vos atvykęs į Graikijos vicečempionų klubą, Kleiza ėmė demonstruoti itin solidų žaidimą ir ilgai netrukus tapo vienu mėgstamiausiu krepšininku Olympiacos komandoje. Gindamas Pirėjo klubo garbę, Kleiza padėjo susigrąžinti Graikijos Taurę, kuri paskutinį kartą buvo iškovota 2002 metais, Lietuvis tapo rezultatyviausiu Eurolygos reguliariojo sezono žaidėju, buvo išrinktas į simbolinį naudingiausiųjų Eurolygos krepšininkų pirmąjį penketuką ir po 13-os metų pertraukos atvedė Pirėjo „Olympiacos“ iki pat Eurolygos finalo.

2010 m. liepos 8 d. Toronto „Raptors“ klubas pasiūlė L. Kleizai, 4 m. 18,8 mln. JAV dolerių kontraktą, tačiau pagal lygos taisykles Toronto klubas turėjo laukti 7 d. jeigu Denverio klubas sumanytų susigrąžinti žaidėją į savo komandą.http://sports.espn.go.com/nba/news/story?id=5364021 2010 m. liepos 26 d. Toronto klubas pasirašė sutartį su L. Kleiza.http://www.cbc.ca/sports/basketball/story/2010/07/26/sp-raptors-kleiza.html 2013 m. liepos 16 d. buvo atleistas panaudojus amnestijos taisyklę.

2013 m. liepos 30 d. pasirašė dvejų metų sutartį su Turkijos Stambulo „Fenerbahçe“ klubu. Pasibaigus 2013–2014 sezonui Turkijos klubas turėjo galimybę ją pratęsti, tačiau to nepadarė.

2014 m. liepos viduryje pasirašė vienerių metų sutartį su Milano „Olimpia E7“ klubu.https://www.euroleague.net/news/i/138607/ea7-emporio-armani-milan-lands-kleiza-for-one-season

2017 m. liepos pradžioje prisijungė prie Vilniaus „Lietuvos ryto“ klubo. 2017 m. liepos viduryje tapo klubo bendrasavininkiu, viceprezidentu ir klubo sporto direktoriumi.

 Pasiekimai 
 2003 m. Pasaulio jaunių čempionato vicečempionas.
 2003 m. Pasaulio jaunių čempionato rezultatyviausias žaidėjas
 2003 m. Pasaulio jaunių čempionate pateko į geriausių krepšininkų penketuką
 2005 m. Europos jaunimo čempionato bronzos medalio laimėtojas
 2007 m. Europos vyrų čempionato (Ispanija) bronzos medalio laimėtojas
 2010 m. Rezultatyviausias Eurolygos reguliariojo 2009–2010 m. sezono žaidėjas
 2010 m. Eurolygos vicečempionas
 2010 m. Pasaulio vyrų čempionato (Turkija) bronzos medalio laimėtojas, išrinktas į geriausių žaidėjų penketuką
 2013 m. Europos vyrų čempionato (Slovėnija) sidabro medalio laimėtojas, išrinktas į geriausių žaidėjų penketuką

 NBA statistika 

 Reguliarusis sezonas 

|-
| align="left" | 2005–06
| align="left" | Denveris
| 61 || 2 || 8,5 || 44,5 || 15,4 || 70,4 || 1,9 || 0,2 || 0,2 || 0,2 || 3,5
|-
| align="left" | 2006–07
| align="left" | Denveris
| 79 || 14 || 18,8 || 42,2 || 37,6 || 85,2 || 3,4 || 0,6 || 0,3 || 0,2 || 7,6
|-
| align="left" | 2007–08
| align="left" | Denveris
| 79 || 13 || 23,9 || 47,2 || 33,9 || 77,0 || 4,2 || 1,2 || 0,6 || 0,2 || 11,1
|-
| align="left" | 2008–09
| align="left" | Denveris
| 82 || 7 || 22,2 || 44,7 || 32,6 || 72,5 || 4,0 || 0,8 || 0,4 || 0,2 || 9,9
|-
| align="left" | 2010–11
| align="left" | Torontas
| 39 || 23 || 26,5 || 43,8 || 29,8 || 63,1 || 4,5 || 1,0 || 0,5 || 0,2 || 11,2
|-
| align="left" | 2011–12
| align="left" | Torontas
| 49 || 3 || 21,6 || 40,2 || 34,6 || 81,0 || 4,1 || 0,9 || 0,5 || 0,1 || 9,7
|-
| align="left" | Karjera
| align="left" |
| 389 || 62 || 20,1 || 44,1 || 33,7 || 75,9 || 3,6 || 0,8 || 0,4 || 0,2 || 8,8

 Atkrintamosios varžybos 

|-
| align="left" | 2005–06
| align="left" | Denveris
| 3 || 0 || 4,7 || 37,4 || 0 || 0 || 1,3 || 0,7 || 0 || 0 || 2,0
|-
| align="left" | 2006–07
| align="left" | Denveris
| 5 || 0 || 13,2 || 23,1 || 16,7 || 50,0 || 1,6 || 0,4 || 0 || 0 || 1,6
|-
| align="left" | 2007–08
| align="left" | Denveris
| 4 || 3 || 30,5 || 53,7 || 21,4 || 69,2 || 6,5 || 0,8 || 0,2 || 0 || 14,0
|-
| align="left" | 2008–09
| align="left" | Denveris
| 14 || 0 || 15,0 || 47,0 || 42,5 || 75,0 || 3,2 || 0,5 || 0,4 || 0,1 || 6,9
|-
| align="left" | Karjera
| align="left" |
| 26 || 3 || 15,8 || 46,1 || 34,4 || 71,8 || 3,2 || 0,5 || 0,2 || 0,04 || 6,4

 Įvertinimas 
 2007 m. ordino „Už nuopelnus Lietuvai“ Komandoro kryžius 
 2010 m. LDK Gedimino ordino Komandoro kryžius http://www3.lrs.lt/pls/inter3/dokpaieska.showdoc_l?p_id=434366
 2013 m. ordino „Už nuopelnus Lietuvai“ Komandoro didysis kryžius http://www3.lrs.lt/pls/inter3/dokpaieska.showdoc_l?p_id=456418

 Šaltiniai 

 Nuorodos 

 basketnews.lt puslapis apie žaidėją

Kategorija:Lietuvos krepšininkai
Kategorija:Lietuvos olimpiečiai